
Nr. 6997 din 20.06.2024
RAPORT DE SPECIALITATE
în vederea aprobării proiectului și a cheltuielilor legate de proiectul 
„Măsuri de regenerare urbană în Municipiul Marghita - Zona centrală” SMIS 303537
Având în vedere:
Ghidul  Solicitantului Regenerare urbană și securitatea spațiilor publice prin PROGRAMUL REGIONAL NORD-VEST 2021-2027 -  Prioritatea 7 O regiune atractivă, Obiectiv specific  5.1: Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane. Prin acțiune d) Regenerare urbană și securitatea spațiilor publice, apelul de proiecte nr. PRNV/2023/714.B/1 sunt sprijinite acele proiecte care vor contribui la creșterea atractivității spațiilor publice urbane care suferă de degradare și care necesită intervenții integrate de regenerare urbană, contribuind la îmbunătățirea condițiilor de viață ale cetățenilor.
În 31.08.2023, Agenția de Dezvoltare Regională Nord-Vest a deschis apelul pentru depunerea proiectelor Regenerare urbană și securitatea spațiilor publice în cadrul Programului Regional Nord-Vest 2021-2027. În cadrul acestui apel proiectul va contribui la îmbunătăţirea spaţiului public din Marghita, prin abordarea componentei ecologice şi sociale a zonelor de intervenţie propuse. Prin acest proiect, UAT Marghita a expus oportunitatea implementării proiectului regenerării bazându-se pe de o parte pe necesitatea de modernizare a spaţiilor existente neatractive şi neutilizate la potenţialul lor maxim de către locuitorii municipiului, iar pe de altă parte pe posibilitatea accesării de finanţare pentru implementare prin POR 2021-2027.

Amenajarea centrului va conferi municipiului un aspect îngrijit, prietenos atât pentru locuitori, cât și pentru viitorii turiști. Amenajarea spațiilor verzi contribuie la biodiversitatea orașului, atât în ceea ce privește numărul de plante. Deși municipiul este de dimensiuni reduse, în comparație cu centrele urbane mari, nivelul de poluare ar fi redus semnificativ prin lărgirea și diversificarea acestor spații. Un aspect important este că spațiile verzi rețin o parte semnificativă a cantității de apă rezultată din ploi, aspect ce reduce presiunea pe sistemul de canalizare al orașului.

Având în vedere poziția terenurilor (centrală) este necesară și oportună amenajarea unuor scuaruri/ grădini publice cu adresabilitate populației adulte cat și copiilor din zona și din municipiu. Numărul estimat al persoanelor care activează în zona centrală, și care, implicit, ar beneficia de regenerarea urbană propusă prin proiectul de față este de 5786 persoane. Așadar, peste o treime din cei 16950 locuitori ai Municipiului Marghita ar beneficia de spațiile create prin regenerarea urbană.


În elaborarea proiectului a fost aprobat HCL nr. 135 din 27 .06.2023 privind aprobarea studiului de fezabilitate şi indicatorilor tehnico-economici pentru proiectul “Măsuri de regenerare urbană în Municipiul Marghita - Zona centrală” avînd valoarea de 24 799 975,20 lei, urmat de HCL nr.173 din 29.08.2023 pentru modificarea indicatorilor tehnico-economici aprobaţi prin Anexa 1 la Hotărârea Consiliului Local nr. 135 din 27.06.2023 privind aprobarea studiului de fezabilitate şi indicatorilor tehnico-economici cu valoarea de 25.005.217,37 lei. 

În procesul de evaluare tehnico-financiară a proiectului, evaluatorii au cerut modificarea cheltuielilor indirecte astfel incat aceastea sa reprezinte exact 7% din cheltuielile directe (si nu mai putin, cum rezulta din devizul general). Acest lucru a dus la cresterea bugetului proiectului la valoarea de 25.212.060,92 lei.

În conformitate cu prevederile art. 44 al. (1) din Legea nr. 273/2006 privind finanţele publice locale, actualizată,

        Având în vedere prevederile art. 129, alin. (2) lit. b) şi alin. (4) lit. a), lit.e), art. 139 alin.1) din OUG 57/2019 privind Codul administrativ,

PROPUN:

CONSILIULUI LOCAL AL MUNICIPIULUI MARGHITA

ART 1. Aprobarea proiectului „Măsuri de regenerare urbană în Municipiul Marghita - Zona centrală” în vederea finanțării acestuia în cadrul Programului Regional Nord-Vest 2021-2027, Prioritatea 7 O regiune atractivă, Obiectiv specific  5.1: Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane, Acțiune d) Regenerare urbană și securitatea spațiilor publice, apelul de proiecte nr. PRNV/2023/714.B/1
ART 2. Aprobarea valorii totale a proiectului  „Măsuri de regenerare urbană în Municipiul Marghita - Zona centrală”, în cuantum de 25.212.060,92 lei (inclusiv TVA).
ART 3. Aprobarea contribuției în proiect a Municipiului Marghita, reprezentând achitarea tuturor cheltuielilor neeligibile ale proiectului, cât și contribuția de 2 % din valoarea eligibilă a proiectului, în cuantum de 504.241,21 lei, reprezentând cofinanțarea proiectului „Măsuri de regenerare urbană în Municipiul Marghita - Zona centrală”
ART 4. Aprobarea sumelor reprezentând cheltuieli conexe ce pot apărea pe durata implementării proiectului „Măsuri de regenerare urbană în Municipiul Marghita - Zona centrală”, pentru implementarea proiectului în condiții optime, se vor asigura din bugetul local al Municipiului Marghita.
ART 5. Asigurarea tuturor resurselor financiare necesare implementării proiectului în condițiile rambursării/ decontării ulterioare a cheltuielilor.
ART 6. Sumele reprezentând cheltuieli de mentenanță, întreținere ale proiectului „Măsuri de regenerare urbană în Municipiul Marghita - Zona centrală”  pe întreaga perioadă de durabilitate a acestuia se vor suporta de către Municipiul Marghita
ART 7. Împuternicirea domnului Marcel-Emil SAS-ADĂSCĂLIȚII pentru semnarea tuturor actelor necesare şi a contractului de finanţare în numele Municipiului Marghita.
                   Întocmit

             Botos Alexandru

    Inspector Afaceri Europene și 

       Managementul Proiectelor  

